**เมโทโคลพราไมด์**

**ความแรง <> มิลลิกรัม**

**ชนิดเม็ด**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า เม-โท-โคล-พรา-ไมด์-ไฮ-โดร-คลอ-ไรด์ ( metoclopramide hydrochloride)

**1.2 ยานี้ใช้เพื่ออะไร**

* ใช้เพื่อรักษาอาการคลื่นไส้ อาเจียน
* ใช้เพื่อป้องกันอาการคลื่นไส้ อาเจียน ที่เกิดจากการได้รับยาเคมีบำบัดหรือการฉายรังสี

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* มีภาวะเลือดออกในทางเดินอาหาร
* มีภาวะทางเดินอาหารอุดตันหรือฉีกขาด
* เป็นโรคเนื้องอกของต่อมหมวกไต
* มีประวัติการเคลื่อนไหวร่างกายผิดปกติที่โดยไม่ตั้งใจจากการใช้ยาบางชนิด
* เป็นโรคลมชัก
* เป็นโรคพาร์กินสัน หรือกำลังใช้ยารักษาโรคพาร์กินสัน

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* เป็นโรคหัวใจ
* เกลือแร่ในเลือดผิดปกติ
* มีความผิดปกติของระบบประสาทและสมอง
* ตับ หรือ ไต ทำงานผิดปกติ
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะหรือใช้ยาเหล่านี้อยู่   
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดยาและระยะเวลาในการกินยานี้ขึ้นกับชนิดและความรุนแรงของโรค
* กินยาก่อนอาหารอย่างน้อย 30 นาที
* กินยาแต่ละมื้อห่างกันอย่างน้อย 6 ชั่วโมง ไม่ต้องกินยาซ้ำแม้ว่าจะอาเจียนหลังจากกินยา

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง เช่น มีการเคลื่อนไหวที่ควบคุมไม่ได้ สับสน เห็นภาพหลอน เป็นลม หมดสติ ให้นำส่งโรงพยาบาลทันที

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**4. ข้อควรปฏิบัติระหว่างใช้ยานี้**

* ไม่ควรใช้ยานี้ติดต่อกันเป็นระยะเวลานาน ยกเว้นใช้ตามแพทย์สั่ง
* ระมัดระวังการขับขี่ยานยนต์ หรือทำงานเกี่ยวกับเครื่องจักรกล หรือทำงานที่เสี่ยงต่อการพลัดตกจากที่สูง เพราะยานี้อาจทำให้เกิดอาการง่วงซึมได้

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอกหรือมีจ้ำตามผิวหนัง
* การเคลื่อนไหวร่างกายผิดปกติ กล้ามเนื้อหดเกร็ง คอแข็ง ตาเหลือกค้าง ลิ้นแข็ง ตัวสั่น
* ไข้สูง ร่วมกับ ตัวแข็งเกร็ง ชัก น้ำลายไหล เหงื่อออกมากผิดปกติ ซึมลง

**“ให้หยุดยาแล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* ง่วงซึม อ่อนเพลีย ไม่มีแรง
* ซึมเศร้า
* ท้องเสีย

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ เมโทโคลพราไมด์ไฮโดรคลอไรด์
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>